II                                     Tacitus                                   61

populos nullis aliarum nationum connubiis infectos propriam
et sinceram et tantum sui similem gentem extitisse arbitrantur.
Unde habitus quoque corporum, quanquam in tanto hominum
numero, idem omnibus : truces et caerulei oculi, rutilae comae,
magna corpora et tantum ad impetum valida.

Ib. c. 5.    Terra . . . satis ferax, frugiferarum arborum im-
~patiens,   pecorum   fecunda   sed  plerumque   improcera.     Ne
armentis quidem suus honor aut gloria frontis :   numero gau-
dent, eaeque solae et gratissimae opes sunt. . . .

Ib. c. 6. ... In universum aestimanti plus penes peditem
roboris ; eoque mixti praeliantur, apt a et congruente ad
equestrem pugnam velocitate peditum, quos ex omni juventute
delectos ante aciem locant. Definitur et numerus : centeni ex
singulis pagis sunt ;- idque ipsum inter suos vocantur, et quod
primo numerus fuit, jam nomen et honor est. . . .

Ib. c. 7. Reges ex nobilitate, duces ex virtute sumunt. Nee
regibus infinita aut libera potestas ; et duces exemplo potius
quam imperio, si prompti, si conspicui, si ante aciem agant,
admiratione praesunt. Ceterum neque animadvert ere, neque
vincire, ne verberare quidem nisi sacerdotibus permission, non
quasi in poenam, nee ducis jussu, sed velut deo imperante
quern adesse bellantibus credunt; efftgiesque et signa quaedam
detracta lucis in praelium ferunt. Quodque praecipuum forti-
tudinis incitamentum est, non casus nee fortuita conglobatio
turmam aut cuneum facit, sed familiae et propinquitates. . . .

Ib. c. 8. Inesse (feminis) quinetiam sanctum aliquid et
providum put ant, nee aut consilia earum aspernantur aut
responsa negligunt. ...

Ib. c. 9. Deorum maxime Mercurium colunt, cui certis
diebus humanis quoque hostiis lit are fas habent. Herculem ac
Mart em concessis animalibus placant. Pars Sueborum et Isidi
sacrificat ; unde causa et origo peregrino sacro, parum comperi,
nisi quod signum ipsum in modum liburnae figuratum docet
advectam religionem. Ceterum nee cohibere parietibus deos
neque in ullam humani oris speciem adsimulare ex magnitudine
caelestium arbitrantur. Lucos ac nemora consecrant, deorum-
que nominibus appellant secretum illud quod sola reverenlia
vident. ...

Ib. c. II. De minoribus rebus principes consultant, de
majoribus pmnes I ita tamen ut ea quoque, quorum penes
plebem arbitriurn est, apud principes praetractentur. Coeunt,
nisi quid fortuitum et subitum incidit, certis diebus, cum aut